Brasilië-sokkerspan sterf: Oorsaak van vliegongeluk dalk bekend | Maroela Media
Die laaste foto voor die Chapecoense-sokkerspan van Brasilië die noodlottige vlug onderneem het
Die vlieënier van die gehuurde vliegtuig het aan lugverkeerbeerders gesê hy het nie meer brandstof nie en het desperaat gepleit vir toestemming om te land voor hy in 'n berg vasgevlieg het.
'n Vroulike lugverkeerbeheerder het aan die angstige vlieënier verduidelik nóg 'n vliegtuig met meganiese probleme is reeds herlei en nader die landingstrook en het prioriteit. Hulle het die vlieënier van die gehuurde vliegtuig opdrag gegee om sewe minute te wag.
Terwyl die vliegtuig in die houpatroon was, het die vlieënier egter al hoe meer desperaat geword. "Algehele elektroniese probleme, sonder brandstof," het hy gesê in die finale oomblikke voor die vliegtuig Maandagaand vier minute lank in 'n spiraalvormige patroon gedraai en uiteindelik in 'n berg vasgevlieg het.
Die lugverkeerbeheerder het in daardie stadium die erns van die situasie besef en het aan die ander vliegtuig gesê om sy landing uit te stel om plek te maak vir die gehuurde vliegtuig. Dit was egter te laat. Die vlieënier het net voor dit stil geword het, gesê hy vlieg teen 'n hoogte van 9 000 voet met 'n finale versoek om te land.
Die media in Colombia het die opname bekom en dit bevestig die verklarings deur 'n vlugkelner wat die ongeluk oorleef het en 'n vlieënier wat naby gevlieg en die gesprek gehoor het.
Dit, tesame met die gebrek aan 'n ontploffing tydens impak, dui op 'n seldsame geval waar 'n vliegtuig nie meer brandstof het nie, as 'n oorsaak van die vliegtuigongeluk. Volgens kenners het die vliegtuig sy maksimumafstand afgelê.
Owerhede vermy egter om in hierdie stadium enige enkele oorsaak vir die ongeluk aan te gee.
Slegs ses van die 77 persone aan boord het oorleef. Spelers van die Chapecoense-sokkerklub was aan boord die vliegtuig. Die span sou Woensdag teen Atletico Nacional in Medellin gespeel het, die uiteinde van 'n baie goeie seisoen wat die sokkermal Brasilië gaande gehad het.
'n Volle ondersoek sal na verwagting maande lank duur en alles van die 17 jaar oue vliegtuig en sy instandhoudingsgeskiedenis sal ondersoek word.
Die ses oorlewendes sterk aan in hospitale. Drie is in 'n kritieke, maar stabiele toestand.
Daar was geen teken van brandstof by die ongelukstoneel nie en die vliegtuig het nie met impak ontplof nie – een van die redes waarom ses persone oorleef het.
'n Foto van die Chapecoense-sokkerspan van Brasilië aan boord die noodlottige vlug
Dit is n groot ramp en verlies vir n land en die naas bestaandes ek kan net Bid dat die Almagtige Vader julle vertroos en met julle sal wees en vertroos in die pad wat voorle en aan die ondersoek span krag sal gee en dat daar aan die beseerders spoedige volkome herstel sal wees dit moes ook n groot skok vir hulle gewees het om te besef die meerderheid le om hulle beweging loos wat n mens jare by bly , Mag julle ook dit verwerk . Sterkte
Die lugverkeerbeheerder was in my opinie baie onverskillig. Hoekom kon hulle plek maak toe dit regtig angstig begin raak het? Ek glo sy moet volle verantwoordlikheid vat vir haar aksies. Dis strafbare manslag! As daar 'n nood is, kan jy nie vir iemand sê hulle moet wag nie.
Regtig pateties. Nou wil hulle kyk of die vliegtuig niks mekeer het nie. Hulle kan mos duidelik sien die vliegtuig het nie brandstof in gehad nie.
Regtige onnodige verlies van lewens a.g.v stupid foute.
Hoe op AARDE styg jy op sonder genoeg brandstof vir 'n (beplande) vlug? Gehuurde vliegtuig of te not? Dit is absoluut skokkend, die vlieenier moes tog self seker ook gesien het daar is nie genoeg brandstof in nie? Ek was heeltyd nog van mening dat 'n hele sokkerspan/rugbyspan nie op een vlug mag gewees het nie. Baie jare gelede (1972) het daar ook omtrent 'n hele span rugbyspelers gesterf tydens 'n vliegtuigongeluk in die Andes! By 'n vliegtuig is daar NIE plek vir foute nie, nie eers die kleinste foutjie nie, dit lei gewoonlik tot lewensverlies wat onnodig is. My… Lees meer »
Vliegtuie is verplig om genoeg brandstof te hê van vertrek tot distination, PLUS genoeg om te kan uitwyk na voorafbepaalde uitwyk (op vlugplan aangedui) PLUS genoeg vir 'n half uur in die hou patroon ingeval dit sou gebeur. Dink die vliënier het nie sy sommetjies reg bereken. Dis bepaal deur ICAO, The International civil aviation wat oor alles besluit, in Montral. Ek het 10 jaar in Air traffic control gewerk.
Die vliegtuig het sy maksimum afstand afgelê, so, alle aanduidings is dat die vlietuig te tenks wel vol was tydens opstyging. Daar is ander faktore wat die brandstof verbruik kon beinvloed, soos bv wind. Simpatie aan die naasbestaandes.